የሆቴሎችና ቱሪዝም ዘርፍ ተግዳሮቶች ‹‹የአዲስአባባ ሆቴሎች በአስቸካይ ጊዜ አዋጁ ምክንያት የ380 ሚሊዮን ብር ኪሳራ እንደደረሰባቸው ይፋ አደረጉ››5 በአዲስ አበባ የሚንቀሳቀሱ ሆቴሎች በአገሪቱ በተከሰተው ህዝባዊ ተቃውሞ ምክንያት በታወጀው አስቸካይ ጊዜ አዋጅ ይህንን ተከትሎ አገሮች ባወጡት የጉዞ ክልከላና ማስጠንቀቂያ ሣቢያ በዚህ በጀት አመት ብቻ የ380 ሚሊዩን ብር ኪሣራ አንዳጋጠማቸው አስታወቁ፡፡›› በአዲስ አበባ ከሚገኙ150 ሆቴሎች ውስጥ 105ቱ የሚወክሉበት የአዲስአበባ ሁቴሎች ባለንብረቶች የዘርፍ ማህበር ኃላፊዎች፣ ሚያዝያ 11 ቀን 2009 ዓ/ም በሰጡት መግለጫ መሠረት በአገሪቱ የተከሰተውን ግጭት ተከትሎ የታወጀው አስቸካይ ጊዜ አዋና አገሮች ያወጦቸው የጉዞ ክልከላዎች ባደረጉት ጫና ምክንያት ሆቴሎች ከዚህ ቀደም ነበራቸውን የ67 በመቶ የክፍል ተከራዩች ቁጥር በአማካይ በ20.5 በመቶ እንዲቀንስባቸው ምክንያት ሆኖል፡፡ በቱሪዝም መስክ የደረሰውን ጉዳት ያባባሰው ግን አገሮች ዜጎቻቸውን ወደ ኢትዩጵያ እንዳይጎዙ የሚከለክሉና የሚያስጠነቅቁ ማሳሰቢያዎችን ማውጣታቸው ነው፡፡ በዚህም የተነሳ የሆቴሎች የማህበር ዘርፍ መንግስትን ከጠየቁት ውስጥ አንደኛ፣ በዚህ በጀት ዓመት መክፈል የሚጠበቅባቸውን የንግድ ትርፍ ግብር እንዲነሳላቸው ሁለተኛ አብዛኞቹ ሆቴሎች ያለባቸውን የባንክ እዳ ከነወለዱ የመክፈያ ጊዜ በአንድ ዓመት እንዲራዘምላቸው ሦስተኛ የደረሰውን ኪሳራ የሚያካክስ ገንዘብ እንዲሰጣቸው ጠይቀዋል፡፡ በአገሪቱ የግንባታ ሂደት ላይ የሚገኙ ከ100 ያላነሱ ሆቴሎች እንደሚገኙ ከእነዚህም ውስጥ እስከ 25 በመቶ የሚገመቱት ዓለም ዐቀፍ ብራንድ ያላቸው የውጪ ሆቴሎች ግንባታ በተለያዩ ችግሮች የተነሳ ተቀዛቅዞል፡፡
